যদিও শিল্পসত্য অন্যান্য সত্য থেকে পৃথক এবং এর রয়েছে একটি নিজস্ব ধর্ম, তাই বলে এটি আকাশচারী কিংবা বায়বীয় কিছু নয়। এর শেকড়ও প্রোথিত আছে সমাজেরই গভীরে। কারণ শিল্পী এই সত্য লাভ করেন সমাজের ক্রিয়া-প্রতিক্রিয়ার ভেতর থেকেই। এর সঙ্গে শিল্পীর ব্যক্তিক ও মানসিক গঠন, তার সময়, নানাবিধ মানসক্রিয়া, বাস্তবতা, আশা-আকাঙ্া, নৈতিকতা, পারিপাশির্্বকতা, ইতিহাস, ঐতিহ্য, ভূগোল ইত্যাদির সংশ্লেষণেই শিল্পীর সত্য ও ধর্ম নিণর্ীত হয়। তাই শিল্পী তার সমাজের ফসল এবং সময়েরই সন্তান। শিল্পী তার সমাজ ও সময়ের যাবতীয় সুখ-দুঃখ, হাসি-কান্না, কুসুম ও কেদ, জীবন-মৃতু্য, আনন্দ-বেদনা, স্বপ্ন ও সংগ্রামে নিজেকে জারিত করে তার শিল্পজগৎ নির্মাণ করেন। আর এ নির্মাণের ভেতর দিয়েই শিল্পীর সামাজিক দায় বা কর্তব্য চিহি্নত হয়ে থাকে।